 455 Massachusetts Avenue, NW, 8th Floor Fra Andjela Zvizdovica 1, Unitic Toranj A, 4. sprat

 Washington, DC 20001-2621 71000 Sarajevo, Bosnia and Herzegobina

 p: 202.728.5500 f: 888.875.2887 P/f: +387 33 237 644



[www.ndi.org](http://www.ndi.org) [www.twitter.com/ndi](http://www.twitter.com/ndi) [www.facebook.com/national.democratic.institute](http://www.facebook.com/national.democratic.institute)

**POZIV ZA UČEŠĆE**

Nacionalni Demokratski Institut (NDI BiH) je neprofitna, nepristrasna nevladina organizacija koja djeluje širom svijeta sa ciljem pružanja podrške i jačanja demokratskih institucija kroz građansko učešće, otvorenost i vladinu odgovornost. NDI BiH u narednome periodu pokreće implementaciju projekta: “Mobilizing Youth for Reconciliation – Be inspiration” (Mobilizovanje mladih za pomirenje – Budi inspiracija) koji realizuje u saradnji sa partnerskim organizacijama Inicijativa mladih za ljudska prava BiH (YIHR BiH) i InfoHouse.

Nakon više od dvije decenije od kraja sukoba u BiH, korijeni konflikta nisu adekvatno adresirani što je uticalo na percepciju mladih o pomirenju te danas mladi u BiH žive u većinski mono-etničkim zajednicama sa limitiranom interakcijom sa drugim etnicitetima. Obrisi nasilne prošlosti i dalje prisutni u javnom diskursu, nedostatak adekvatnog obrazovanja o procesima suočavanja s prošlošću i trenutne političke tenzije imaju nesagledive posljedice po mlade. Ovi faktori značajno utiču na daljnje produbljivanje barijera među mladima i onemogućavaju zajednički rad mladih na izgradnji pomirenja.

Projekat je posvećen kreiranju većeg nivoa razumijevanja među mladima o različitim narativima konflikta u Bosni i Hercegovini i izgradnji saradnje između mladih koji dolaze iz različitih etničkih sredina u borbi protiv etno-nacionalističke retorike.

Program se sastoji od niza aktivnosti koje uključuju rad sa srednjoškolcima, studentima i mladim političarima, tokom kojih će učesnici imati priliku da kroz predavanja i praktične simulacije nauče o procesima suočavanja s prošlošću, te da svoja znanja primjene na terenu kroz kreativni rad, projekte i akcije.

U fokusu rada biće kreiranje dokumenta ***Vizija mladih za budućnost BiH*** tokom kojeg će mladi političari i studenti identifikovati zajedničke prioritete mladih i kreirati adekvatne mjere i strategije njihovog rješavanja, razgovarati o predloženim mjerama sa mladima u lokalnim zajednicama i finaliziran dokument predstaviti javnosti na konferenciji planiranoj u drugoj godini projekta.

Planirana je obuka studenata sa podmlatkom političkih stranaka, kako bi adekvatno mogli da pristupe osmišljavanju, izradi i promociji dokumenta u lokalnim zajednicama.

* Kriteriji koje kandidat/kinja mora ispunjavati su slijedeći:
	+ student/ica II godine studija fakulteta (Političke nauke, Pravo, Ekonomija)
	+ zainteresovanost za temu pomirenja i suočavanja sa prošlošću, za politiku i pitanje budućnosti zemlje
	+ visok stepen tolerancije, otvorenosti i spremnosti na rad sa posebnim kategorijama stanovništva (udruženja ratnih veterana, civilne žrtve rata itd)
	+ studentski i/ili društveni aktivizam
	+ poželjno prethodno iskustvo na polju izgradnje demokratskih procesa i vladavine prava
	+ predanost i posvećenost radu u svim fazama projekta
	+ komunikativnost
	+ aktivno poznavanje Engleskog jezika
	+ posjedovanje prezentacijskih i vještina javnog nastupa

**NAPOMENA**: od izabranih kandidata/kandidatkinja će se zahtijevati puno učešće tokom trajanja projekta što podrazumijeva prisustvovanje radionicama, rad u grupama između radionica, rad na terenu, učešće na konferencijama i sl.

***Poziv ostaje otvoren do petka, 23.11.2018***

Molimo Vas da nam dostavite vaše kontakt podatke (broj mobitela i email adresu) i CV (europass format) na mail: **vguso@ndi.org** ili **zmarkovic@ndi.org**

Ukoliko imate dodatnih pitanja budite slobodni da nas kontaktirate na e-mail ili putem telefona: 033/821-900